วันนี้ยายหนูโดนกระเบื้องบาดค่ะ แผลนิดเดียวแต่ลึก หลังจากนั้นไม่กี่ชั่วโมง มีอาการกระตุกค่ะ กลัวโรคบาดทะยักมากค่ะ ไปรพ. พยาบาลล้างแผลให้เฉยๆค่ะ ไม่มีการฉีดยาใดๆ ตรวจแล้ว บอกแผลนิดเดียวเอง และถามว่ากระตุกแบบไหน ยายหนูก็ตอบไม่ถูกค่ะ
สวัสดีค่ะ โรคบาดทะยักนั้น มีระยะฟักตัวที่ประมาณ 8 วัน (พบได้ตั้งแต่ 3-21 วัน) ดังนั้นการเกิดอาการกระตุกภายในไม่กี่ชั่วโมงหลังโดนกระเบื้องบาด จึงไม่ใช่อาการของโรคบาดทะยักค่ะสำหรับการจะฉีดวัคซีนป้องกันบาดทะยักหรือไม่นั้น จะพิจารณาตามนี้หากในสมัยก่อน ยายเคยได้รับวัคซีนป้องกันโรคบาดทะยัก หรือคอตีบ-ไอกรน-บาดทะยัก มาครบ 3 เข็มแล้ว เมื่อเกิดบาดแผลขึ้น จะแบ่งออกดังนี้1. หากเป็นแผลสะอาด ไม่มีเศษดิน เศษโคลนปนเปื้อนแผล แผลไม่ใหญ่และไม่ลึกมาก หากได้รับวัคซีนป้องกันบาดทะยักหรือคอตีบ-บาดทะยัก เข็มสุดท้ายมาไม่เกิน 10 ปี ไม่ต้องฉีดวัคซีนอีก2. หากแผลสกปรก บาดแผลลึก ปากแผลแคบ หากได้รับวัคซีนป้องกันบาดทะยักเข็มสุดท้ายมาไม่เกิน 5 ปี ไม่ต้องฉีดวัคซีนอีกแต่หากยายไม่เคยได้รับวัคซีนป้องกันโรคบาดทะยัก หรือคอตีบ-ไอกรน-บาดทะยัก มาก่อน หรือฉีดยังไม่ครบ 3 เข็มตามกำหนดนัด เมื่อเกิดบาดแผลที่มีเลือดออก ควรฉีดวัคซีนป้องกันบาดทะยัก หรือคอตีบ-บาดทะยัก 1 เข็ม และอาจฉีดตามนัดต่อให้ครบ 3 เข็ม เพื่อที่วัคซีนจะสามารถป้องกันโรคได้นาน 5-10 ปีสวนแผลที่มีอยู่ ให้ล้างทำความสะอาดด้วยสบู่ และใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ